alexandrainst/scandi-wiki huggingface dataset:
Selig S. Harrison

Selig Seidenman Harrison (født 19. mars 1927 i Wilkinsburg i Pennsylvania, død 30. desember 2016) var en amerikansk analytiker og pressemann.

Han hadde bachelorgrad fra Harvard University fra 1948, og jobbet som journalist i India, Pakistan, Kina, Japan og Korea. Harrison var skribent i universitetsavisen The Harvard Crimson 1945–1949, Sør-Asia-korrespondent i Associated Press (AP) i New Delhi 1951–1954, byråsjef for The Washington Post i Sør-Asia 1962–1965, byråsjef for The Washington Post i Nordøst-Asia i Tokyo 1968–1972 samt tilknyttet tankesmien Carnegie Endowment for International Peace 1974–1996. Han var også sjefredaktør i The New Republic, leder for Asia-studier ved tankesmien Brookings Institution og foreleser ved Johns Hopkins University, George Washington University, National Defense University og Foreign Service Institute.

Senere ble han leder for Asia-prgrammet ved tankesmien Center for International Policy samt tilknyttet Woodrow Wilson International Center for Scholars, og skrev jevnlig kommentarer om utenrikspolitiske emner i aviser som The Washington Post, The New York Times, International Herald Tribune, Los Angeles Times og Financial Times. Harrison skrev fem bøker om amerikansk-asiatiske forhold, og ble ofte brukt som ekspert ved høringer i Kongressen og som gjesteforeleser.

Bibliografi 
  – Korean Endgame: A Strategy for Reunification and U.S. Disengagement.
  – In Afghanistan’s Shadow.
  – The Widening Gulf: Asian Nationalism and American Policy.
  – China, Oil, and Asia: Conflict Ahead?
  – India: The Most Dangerous Decades.

Referanser

Eksterne lenker 
 
 

Redaktører i USA
Journalister fra USA
Alumni fra Harvard University
Personer fra Allegheny County i Pennsylvania
Cynthia A. Watson

Cynthia Ann Watson er en amerikansk statsviter.

Hun har bachelorgrad med laud fra University of Missouri i Kansas City, mastergrad i økonomisk historie fra London School of Economics og doktorgrad i internasjonal politikk fra University of Notre Dame. I 1970-årene, før hun begynte sin akademiske karrière, var hun ansatt i staben for Representantenes hus' underkomité for offentlig informasjon samt revisor i kontrollorganet General Accounting Office. Deretter var hun foreleser ved Ithaca College og prodekanus for samfunnsvitenskap ved Loyola University Chicago.

Siden 1992 har Watson vært professor i sikkerhetsstudier (statsvitenskap) ved National War College, underlagt National Defense University, og var også prodekanus her 1997–2002. Hun er medlem av International Institute for Strategic Studies og Society for Military History, styremedlem i International Studies Association samt medlem av redaksjonsrådet for tidsskriftet Third World Quarterly. Watson har særlig forsket på utvikling av kjernefysiske og konvensjonelle våpen, politisk vold og forholdet mellom sivilsamfunn og militæret i den tredje verden. Andre forskningsområder inkluderer militært engasjement i mellomstatlige spørsmål og hvilken effekt de har på forholdet mellom sivilsamfunnet og militæret i Kina.

Bibliografi 
 – Stability, Security, Reconstruction, and Transition Operations: A Guide to the Issues.
 – Combatant Commands: Origins, Structure, and Engagements.
 – Nation-Building and Stability Operations: A Reference Handbook.
 – Military Education: A Reference Handbook.
 – U.S. Military Service: A Reference Handbook.
 – Nation-Building: A Reference Handbook.
 – U.S. National Security: A Reference Handbook.
 – Political Role of the Military, sammen med Constantine Danopolous.
 – U.S. National Security Policy Groups: Institutional Profiles.

Eksterne lenker 
 
 

Statsvitere fra USA
Alumni fra London School of Economics
Fødselsdato ikke oppgitt
James Collins

James Michael Collins (født 23. august 1983) er en walisisk fotballspiller som fra 30. juni 2019 er klubbløs.

Han signerte for West Ham United i august 2012 etter en overgang fra Aston Villa FC. Collins har tidligere spilt for West Ham og Cardiff City FC.

Landslaget 
Han ble tatt ut i  EM-tropp til EM i Frankrike 2016.

Referanser

Eksterne lenker 
 

Walisiske fotballspillere
Spillere i Fotball-EM 2016
Fotballspillere for West Ham United FC
Fotballspillere for Cardiff City FC
Fotballspillere for Aston Villa FC
Personer fra Newport
Fødsler i 1983
Kjør for livet

Kjør for livet er et tilpasset opplevelses- og fritidstilbud til barn og unge. Kjør for livet bruker motor og motorsport som utgangspunkt for å gi barn og unge positive opplevelser, mestring og økt sosial kompetanse. I Kjør for livet får barn og unge være med på noe ekte og reelt. Alle får oppgaver, alle må bidra og alle er likeverdige medlemmer av teamet. Gründerne bak organisasjonen er europamester i rallycross Knut Ove Børseth og Siri Mette Gynnild. 

I august 2011 ble det innlemmet som et av fire prosjekt (Pøbelprosjektet, GatekunstAkademiet, Arbeidsinstituttet) i Kronprinsparets humanitære fond, for støtte gjennom 3 år. I april 2011 fikk prosjektet millonstøtte gjennom Ferd Sosiale Entreprenører.

Klubber 
Pr. november 2012 er 11 klubber i drift. 
01-Melhus (Midt-Norge)
02-Frøya (Midt-Norge)
03-Bergen (Vestlandet)
04-Våler (Østlandet)
05-Orkdal (Midt-Norge)
06-Midtre Gaudal (Midt-Norge)
07-Os (Vestlandet)
08-Melhus2 ( Midt-Norge )
09-Stjørdal ( Midt-Norge )
10-Åfjord ( Midt-Norge )
11-Trysil ( Østlandet )

Referanser

Eksterne lenker 
 www.kjorforlivet.no

Fritid
Motorsport i Norge
Sport i Trøndelag
Organisasjoner etablert i 2011
Franz Eder

Franz Eder, tysk skihopper som konkurrerte for Vest-Tyskland og representerte Ski-Klub Berchtesgaden og Ski-Klub Ramsau. Han deltok i den tysk-østerrikske hoppuka i årene 1953-1958, og ble nummer 12 sammenlagt i 1954/55. Beste plassering i enkeltrenn i Hoppuka var 4.-plass i Bischofshofen 11. januar 1953. I VM i Falun i 1954 ble han nummer 18. Samme år ble han vesttysk mester.

Kilder 
 Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider
 Sport-Komplett.de: Skispringen  -  Deutsche Meisterschaften (besøkt 1. august 2012)

Eksterne lenker 
 

Tyske skihoppere
Fødselsår ikke oppgitt
Fødselsdato ikke oppgitt
Oleh Vernjajev

Oleh Jurijovytsj Vernjajev (ukrainsk: Олег Юрійович Верняєв; født 29. september 1993) er en ukrainsk turner som spesialiserer seg i apparatturn. Under Sommer-OL 2012 i London representerte han landet sitt, der han ble nummer 4 i mangekamp lag.

Han tok gull under Sommer-OL 2016.

Referanser

Eksterne lenker 
 

Ukrainske turnere
Deltakere for Ukraina under Sommer-OL 2012
Gymnaster under Sommer-OL 2012
Deltakere for Ukraina under Sommer-OL 2016
Gymnaster under Sommer-OL 2016
Medaljevinnere under Sommer-OL 2016
Fødsler i 1993
Olympiske medaljevinnere i gymnastikk
Friidrett under Sommer-OL 2012 – Tresteg kvinner

Kvinnenes tresteg fant sted den 4. august 2012 på Olympiastadion.

Rekorder
Verdensrekorden og den olympiske rekorden var som følger før konkurransen:

Resultater

Kvalifisering
Utøver per 27. juli 2012.

Kvalifikasjon:14.40 m (Q) var direktekvalifikasjonskrav eller blant de 12 beste resultater (q) kvalifiserte seg

Finale
Finalen ble avholdt 5. august kl. 19.35.

Referanser

Tresteg damer
Tresteg
Aljena Amjaljusik

Aljena Amjaljusik, belarusisk Алена Васільеўна Амялюсік (født 6. februar 1989 i Babrujsk) er en belarusisk syklist, som konkurrerer i landeveissykling og banesykling. Hun representerer klubben Be Pink i Italia.

Meritter 

2012
15.-plass - landeveisrittet ved sommer-OL 2012 (London)
Gull - det belarusiske mesterskapet i landeveissykling, tempo
Sølv - Tour Féminin en Limousin (Frankrike) 
Bronse - det belarusiske mesterskapet i landeveissykling, fellesstart
4.-plass - Emakumeen Bira (Spania)
5.-plass - GP Città di Cornaredo (Italia)
8.-plass - Vuelta Ciclista Femenina a el Salvador 
10.-plass - Flandern Rundt  
2011
Gull - det belarusiske mesterskapet i landeveissykling, tempo
Gull - det belarusiske mesterskapet i landeveissykling, fellesstart
Bronse - det belarusiske mesterskapet i banesykling, forfølgelsesritt lag
Bronse - det belarusiske mesterskapet i banesykling, poengritt
Bronse - det belarusiske mesterskapet i banesykling, scratch
Sølv - U23-EM i landeveissykling, fellesstart (Italia)
4.-plass - Puchar Prezesa LZS (Polen) 
7.-plass - U23-EM i landeveissykling, tempo (Italia)
2010
Sølv - det belarusiske mesterskapet i landeveissykling, fellesstart
2009
Bronse - det belarusiske mesterskapet i landeveissykling, tempo
7.-plass - U23-EM i landeveissykling 
2007
Bronse - Junior-EM i landeveissykling, tempo
Bronse - det belarusiske mesterskapet i landeveissykling, tempo
Bronse - det belarusiske mesterskapet i landeveissykling, fellesstart

Referanser

Eksterne lenker 
 
 London 2012 - Alena Amialiusik
 Profil på Cycling Fever

Hviterussiske syklister
Hviterussiske mestere
Deltakere for Belarus under Sommer-OL 2012
Syklister under Sommer-OL 2012
Deltakere for Belarus under Sommer-OL 2016
Syklister under Sommer-OL 2016
Deltakere for Belarus under Sommer-OL 2020
Syklister under Sommer-OL 2020
Fødsler i 1989
Deltakere for Belarus under Europalekene 2015
Holt skolemuseum

Holt skolemuseum, tidligere Feragenskolen, er et skolemuseum i Holt i Tvedestrand, og et av landets eldste bevarte skolebygg, bygget i 1817. Museet ligger like ved Holt kirke.

Skolen var i drift fra det ble bygget frem til 1912, og har idag utstyr ifra den tiden da Andreas Feragen var lærer der (1846-1912), blant annet en boksamling på 1000 bøker som tilhørte ham. Museet har også en Knud Knudsen-utstilling.

I en periode var skolestua også øvingsskole for Holt seminar (Kristiansand lærerhøgskole). Arne Garborg, Jørgen Løvland, Sven Svensen og Tallak Lindstøl gikk her før den ble flyttet til Kristiansand i 1877.

Etter 1912 ble bygget brukt som foreningsbygg og så kommunal leiebolig, til historielaget for Dypvåg, Holt og Tvedestrand overtok bygget i 1962.

Referanser 

Kulturminner i Tvedestrand
Museer i Agder
Skoler i Tvedestrand
Kultur i Tvedestrand
Tvedestrands historie
Tidligere utdanningsinstitusjoner i Agder
Bandar bin Sultan

Bandar bin Sultan () er et medlem av det herskende kongehuset i Saudi-Arabia og han var landets ambassadør til USA fra 1983 til 2005. I 2005, ble han utnevnt som generalsekretær til det nasjonale sikkerhetsråd i landet. I 2012 utnevnte Kong Abdullah 19. juli 2012 han som landets etterretningsminister. 

Bandar ble født den 2. mars i 1949 i Taif. Han ble utdannet ved Royal Air Force College, Cranwell i 1968. Han videreutdannet seg ved Maxwell Air Force Base og Industrial College of the Armed Forces. Han er utdannet som pilot og kan fly krigsfly. Bandarsmillitære karriere sluttet 1977 grunnet en ryggskade Han har også en mastergrad fra Johns Hopkins University.

Bandar tok fatt på en diplomatisk karriere i 1978. Som Kongens spesialutsending jobbet han rettet mot Kongressen (USA) for at de skulle godkjenne salg av F-15s til Saudi Arabia. Han knyttet kontater med President Carter og Ronald Reagan, og kong Fahd tillot Bandar å opptre uavhengig av landets ambassadør. I 1983 utnevnte Fahd Bandar som landets ambassadør til USA.

Bandar har hatt nær relasjoner med flere amerikanske presidenter, spesielt med George H.W. Bush og George W. Bush, og den sistnevnte ga han kallenavnet "Bandar Bush"  Dette tette båndet med Bush-familien ble tatt opp i Michael Moores Fahrenheit 9/11. Han sto så nære George H. W. Bush at han ble beskrevet som et familiemedlem. Han gikk inn for å styrte Saddam Hussein i Irak. Hans barn gikk på skole sammen med Cheneys barnebarn.

Bob Woodward påsto i hans bok Plan of Attack at President George W. Bush hadde informert Bandar om hans beslutning om å invadere Irak  før utenriksminister Colin Powell.

Ubekreftede rapporter    om prins Bandars død dukket opp den 26. juli 2012, men disse viste seg senere å være feil.

Referanser

Eksterne lenker 
 
 Official biography
 New Yorker biography
 Disinfopedia biography 
 Bandar bin Sultan resigns from the BBC
 Bandar admits to corruption to the BBC
 Where is Prince Bandar?  Asia Times

Saudiarabere
Personer fra Taif
Fødsler i 1949
Hellebroa

Hellebroa er en broforbindelse mellom Nørvøya og Aspøya i Ålesund. Den første kom i 1836. En ny og svingbar bro kom i 1907. Denne sto til den faste betongbroa kom i 1936. Denne ble fornyet og forsterket og fikk nytt rekkverk i 1990. Hellebroa er også en sang skrevet av Jørgen Olav Flatmark.

Referanser

Veibroer i Møre og Romsdal
Veier i Ålesund
Europavei 136
Seymour Hersh

Seymour Hersh (født 8. april 1937 i Chicago i Illinois) er en amerikansk journalist som skriver for The New Yorker. 

I november 1969 avslørte Hersh My Lai-massakren som skjedde i 1968. Dette ledet blant annet til at de skyldige amerikanske soldatene og offiserene ble dømt til husarrest. For denne reportasjen ble Hersh tildelt Pulitzerprisen. I april 2004 avslørte Hersh det amerikanske militære sin tortur av irakiske fanger i Abu Ghraib-fengslet utenfor Bagdad.

Referanser

Eksterne lenker 
 
 

Journalister fra USA
Pulitzerpris-vinnere
Pulitzerpris-vinnere innen journalistikk
Personer fra USA under Vietnamkrigen
Personer fra Chicago
Arkiv i Nordland

Arkiv i Nordland (AiN) består av den fylkeskommunale arkivinstitusjonen Arkiv i Nordland med ansvar for fylkeskommunens arkiver, privatarkiver, mottak og formidling av stedsnavn. I tillegg har AiN ansvar for organisasjonen Interkommunalt arkivsamarbeid Nordland (IKAN).

AiN har tilhold på campus ved Nord universitet i Bodø, hvor institusjonen disponerer kontorlokaler og depotlokaler. Administrasjonen er lokalisert i 2 etg på Torggården, depotlokalene er i kjelleren på universitetet. Lesesal finnes under lærerutdanningen. AiN har til sammen femten fast ansatte, og leder for AiN er også leder for IKAN

Oppgaver 

Arkiv i Nordland skal:
 gi råd og rettledning til fylkeskommunens ytre etater/institusjoner i spørsmål om moderne arkivdanning og stå for opplæring i arkivsystemer og arkivrutiner.
 gi råd og rettledning til fylkeskommunens ytre etater/institusjoner i spørsmål som knytter seg til informasjonsteknologi og arkiv.
 arbeide for at eldre fylkeskommunalt arkivmateriale blir oppsporet, ordnet, katalogisert og sikret forsvarlig oppbevaring. Fylkesarkivet skal bidra til å skape så gode fjernarkivforhold som mulig for fylkeskommunens eldre arkivmateriale (depot). AiN kan ta imot og oppbevare eldre personregister og arkiv med personopplysninger.
 drive innsamling, ordning, forvaltning og formidling av privatarkiver.
 mottak, registrering, tolkning, kartfesting og formidling av lokale stedsnavn fra kommunene i Nordland (Stadnamnprosjektet).
 ta på seg ulike oppgaver på prosjektbasis som er eksternt finansiert

Interkommunalt arkivsamarbeid Nordland (IKAN)
IKAN er en interkommunal samarbeidsordning, organisert etter §27 i kommuneloven. IKAN ledes av et styre, valgt av representantskapet der alle eierne kan delta. Kommuner og interkommunale selskap kan bli medlem. I dag er 37 kommuner og ett KF selskap eier i IKAN.
IKAN har ingen ansatte. Alle tjenester kjøpes av Arkiv i Nordland (AiN) som er en driftsenhet ved kultur, miljø og folkehelse avdelingen i Nordland fylkeskommune. AiN yter i tillegg arkivfaglige tjenester til fylkeskommunen og privat sektor i Nordland, og rommer også Stadnamnprosjektet i Nordland. IKAN kjøper tjenester tilsvarende ca. to årsverk fra AiN og disponerer arkivmagasin etter behov.

Referanser

Eksterne lenker
 Nettsted: Arkiv i Nordland 
 Arkiv i Nordland finnes på Arkivportalen
Arkiv i Nordland på Digitalarkivet
 
 Bilder på Flickr

Arkiver i Norge
Norske kulturinstitusjoner
Polemarkhos

Polemarkhos (død 404 f.Kr.) var en gresk filosof i Athen i antikkens Hellas som ble henrettet av styret til de 30 tyranner. Bortsett fra hans posisjon, er det svært lite som er kjent om hans filosofi. Han nevnes så vidt av Platon.

Han var sønn av Kephalos fra den greske kolonien Siracusa på Sicilia. Han hadde to brødre, den kjente retorikeren og advokaten Lysias, Euthydemos, og en søster som ble gift med Brachyllos. Da Lysias var rundt femten år i tiden rundt 444 f.Kr. flyttet familien til Thurioi på Sicilia.
Etter Athens nederlag i Peloponneskrigen og mot Siracusa flyttet de til Athen i 412 f.Kr.

Under styret til de 30 tyranner, støttet militært av Sparta, ble Polemarkhos en av dem som ble pekt ut for å være en av métoikos, metoikere, bosatte utlendinger. I motsetningen til sin bror Lysias klarte ikke Polemarkhos å flykte, og ble (som Sokrates) henrettet ved å drikke gift fra selsnepe. Melobios, en av de tretti tyrannene,
rev til seg en ørering av gull fra Polemarkhos' hustru. Etter hans død forbød diktaturet hans familie å holde en begravelse i noen av deres hus. Platons Staten har en setting i et av husene til Polemarkhos i Pireus (Pireás), Athens havneby, hvor hans familie eide en fabrikk for framstilling av skjold med rundt 120 slaver. Polemarkhos selv snakker kortvarig i bok 1 av Staten.

Referanser 

Greske filosofer fra oldtiden
Dødsfall i 404 f.Kr.
Franz Haslberger

Franz Haslberger (født 3. desember 1914 i Reit im Winkl, død 17. september 1939 i Lviv, Polen) var en tysk skihopper som representerte Wintersportverein Reit im Winkl. Han ble nummer 17 i OL i Garmisch-Partenkirchen i 1936 og 20 i VM i Lahtis i 1938. De to årene ble han også tysk mester i skihopping. I 1938 ble han nummer 4 i Holmenkollen. Han var også trener for det tyske hopplandslaget i 1937/38.

Haslberger falt under slaget om Lvov, som da tilhørte Polen. Etter hans død ble den største hoppbakken i Reit im Winkl oppkalt etter ham, og fikk navnet Franz-Haslberger-Schanze.

Kilder 
 Wintersportverein Reit im Winkl: Die Vereins-Chronik (besøkt 2. august 2012)
 Sports Reference: Franz Haslberger  (besøkt 2. august 2012)
 Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, s. 83 og 154

Eksterne lenker 
 

Tyske skihoppere
Skihoppere under Vinter-OL 1936
Deltakere for Tyskland under Vinter-OL 1936
Personer fra Landkreis Traunstein
Nils Koppang

Nils Bjørn Koppang (født 21. april 1958 i Oslo) er en norsk fekter som representerte Oslo Fekteklub og Racing Club de France i Paris.
__notoc__
Koppang deltok for Norge under Sommer-OL i 1976 og 1984, med en 11.-plass fra 1984 som beste plassering.

Medaljer i norske mesterskap

Se også 
 Norgesmesterskapet i fekting

Referanser

Eksterne lenker 
 

Norske fektere
Deltakere for Norge under Sommer-OL 1976
Deltakere for Norge under Sommer-OL 1984
Fektere under Sommer-OL 1976
Fektere under Sommer-OL 1984
Personer fra Oslo
Fødsler i 1958
Kongepokalvinnere i fekting
Karl Gruber

Karl Gruber er navnet til flere personer:

Karl Gruber (zoolog) (1881-1927), tysk lege, biolog og parapsykolog
Karl Gruber (ÖVP) (1909-1995), østerriksk politiker (ÖVP) og diplomat
Vennesla bibliotek

Vennesla bibliotek og kulturhus ligger i Vennesla i Agder.  Bygningen har vunnet flere priser for god arkitektur, og er omtalt både nasjonalt og internasjonalt.

Vennesla kommune bestemte seg i 2005 for å flytte biblioteket til sentrum, og kombinere det med et kulturhus. På denne måten ønsket man å etablere et offentlig møtested, og også å heve den arkitektoniske kvaliteten i Vennesla sentrum. Det ble utlyst arkitektkonkurranse i 2008, som ble vunnet av det Stavanger-baserte arkitektfirmaet Helen & Hard, og det nye bygget stod ferdig i 2011. 

Alle de bærende elementer i bygget er i limtre, og konstruksjonen er preget av de 27 ribbene i taket som kan gi inntrykk av at man befinner seg i et hvalskjelett. Bygget har vakt stor oppmerksomhet, og har vunnet en rekke priser, blant annet Årets trebyggeri 2011 og Statens byggeskikkpris i 2012.
Bygget har blitt kritisert for å være lite funksjonelt for selve formålet som biblioteksbygg.

Nybygget er ikke bare et bibliotek, samlokaliseringen med eksisterende samfunnshus (kinosal med scene og 300 sitteplasser) har gjort bygget til et langt på vei fullverdig kulturhus. Det offisielle navnet på bygget er "Kulturhuset".

Referanser

Eksterne lenker 
 Hjemmeside for Vennesla Kulturhus 
 «Bibliotek vant årets Byggeskikkpris», artikkel fra NRK, 5. juni 2012
 «Vennesla bibliotek» , fra nettstedet bygg.no

 «Vennesla bibliotek og kulturhus», Omtale og beskrivelser på Norske arkitekters landsforbund

Folkebiblioteker i Norge
Kultur i Vennesla
Byggverk i Vennesla
Byggverk fullført i 2011
Medaljefordeling under Sommer-OL 2012

Medaljefordeling under Sommer-OL 2012 er en liste over nasjoner som vant en eller flere medaljer under Sommer-OL 2012 i London. Omtrent 10,500 utøvere deltok i 302 øvelser i 26 sporter.

Referanser

Eksterne lenker 
 
 London 2012 – Offisiell hjemmeside
 Offisiell medaljetabell

Medaljetabell
Aljaksandra Herasimenja

Aljaksandra Viktarawna Herasimenja ( – ,  – ; født 31. desember 1985 i Minsk, Belarus) er en belarusisk svømmer.

Aljaksandra Herasimenja var utestengt i årene 2003 til 2005 på grunn av positiv dopingprøve.

I VM i svømming 2007 i Melbourne tok hun sølv på 50 meter ryggsvømming, under Sommer-OL 2008 i Beijing fikk hun en åttendeplass på 50 meter frisvømming. I EM 2010 i Budapest ble hun europamester på 50 meter ryggsvømming og tok sølv på 100 meter frisvømming. I 2011 tok hun delt gull på 100 meter frisvømming under VM i Shanghai sammen med Jeanette Ottesen

Under Sommer-OL 2012 i London vant hun sølv på 100 meter frisvømming etter Ranomi Kromowidjojo.

På grunn av hennes kritikk av det belarusiske regimet, særlig president Aleksandr Lukasjenko, har hun siden 2020 levd i eksil i Litauen. Etter en rettssak i Minsk den 26. desember 2022 ble hun dømt, in absentia, til tolv års fengsel for å ha bedt om sanksjoner mot Belarus.

Referanser

Eksterne lenker 
 

Personer fra Minsk
Belarusiske svømmere
Olympiske sølvmedaljevinnere for Belarus
Verdensmestere i svømmesport for Belarus
Europamestere i svømmesport for Belarus
Deltakere for Belarus under Sommer-OL 2008
Svømmere under Sommer-OL 2008
Medaljevinnere under Sommer-OL 2012
Deltakere for Belarus under Sommer-OL 2012
Svømmere under Sommer-OL 2012
Deltakere for Belarus under Sommer-OL 2016
Svømmere under Sommer-OL 2016
Deltakere for Belarus under VM i svømmesport 2009
Olympiske medaljevinnere i svømming
Deltakere for Belarus under EM i svømmesport 2010
Magne Klann

Magne Klann (født 19. november 1970 i Bærum) er en norsk fotograf,
forfatter, seiler og lokalpolitiker.

Utdannelse og privatliv 
Klann er utdannet Bachelour of arts, BA (hons) ved Kent Institute of Art and Design i England. Han er bosatt i Son og arbeider mest med maritimt stoff.

Prosjekter 
I 2003 gjennomførte han en utstilling og realityinspirert prosjekt Piip-show i samarbeid med NRK upunkt. Prosjektet var basert på bilder og video inne i fuglekasser med menneskelig interiør.

Bibliografi 
 2009 Havneboka - Oslofjorden; CappelenDamm
 2009 Havneboka - Sørlandskysten; CappelenDamm
 2011 Havneboka - Skagerrak; CappelenDamm
 2011 Seilerboka; Øyvind Bordal, Blue Ocean Media

Norske fotografer
Norske forfattere
Personer fra Bærum kommune
Fødsler i 1970
Eleanor Tomlinson

Eleanor May Tomlinson (født 19. mai 1992 i London) er en engelsk skuespillerinne.

Karriere 
Tomlinson ble først kjent da hun spilte den unge versjonen av den kvinnelige hovedrollen i Illusjonisten (2006). Etter det har hun spilt en mindre birolle i Tim Burtons Alice in Wonderland og en større birolle i TV-filmen The Lost Future med Sean Bean og Sam Claflin.

I 2013 spilte hun prinsesse Isabelle, den kvinnelige hovedrollen i Bryan Singers Jack the Giant Slayer, som er hennes mest profilerte rolle til nå. Hun har også spilt Demelza i 2015 dramaserien Poldark.

Filmografi

Referanser

Eksterne lenker 
 

Engelske skuespillere
Personer fra London
Engelske modeller